ધરા ત્યાં લગાવેલ બેંચ પર બેઠી. થોડી જગ્યા છોડીને એક ગર્ભવતી સ્ત્રી બેઠી હતી, અને તેની સાથે તેની એક મિત્ર આવેલ, જે ગાયનેક સેક્શનમાં પોતાનો નંબર આવવાની રાહમાં ઉભી હતી. એ સ્ત્રીને પુરા મહિના હોવાનું ધરાએ અનુમાન કર્યું. અને મનોમન પોતાને એના સ્થાને કલ્પવા લાગી. એના ઘાવ તાજા થઇ આવ્યા, અને એની આંખે પાણી તરી આવ્યું. થોડીવારે એ સ્ત્રીએ ધરા તરફ સ્મિત કર્યું, અને ધરાએ તેને વળતું સ્મિત આપ્યું. દર તેની સાથે વાત કરવા તેની નજીક ગઈ.